钦定古今图书集成/明伦汇编/氏族典/第331卷 > 刘璋
## 钦定古今图书集成/明伦汇编/氏族典/第331卷 > 刘璋

按《蜀志刘焉传》：“焉子璋，字季玉，袭焉位。闻曹公征荆
州，已定汉中，遣河内阴溥致敬于曹公，加璋振威将
军，兄瑁平寇将军。别驾张松疵毁曹公，劝璋自绝连
好先主，璋从之。是岁，建安十六年也。先主兵南向，所
在皆克。十九年，进围成都，璋遂开城出降。孙权取荆
州，以璋为益州牧，驻秭归。璋卒，子阐还吴，为御史中”
丞。璋长子循，先主以为奉车中郎将。